KTC ออกหุ้นกู้ 1.5 พันลบ. ชูดอกเบี้ย 2.90% ขายสถาบัน 30 ก.ค.นี้
KTC ออกหุ้นกู้ 1.5 พันลบ.ชูดอกเบี้ย 2.90% ขายสถาบัน 30 ก.ค. เพื่อนำเงินไปชำระหนี้-ทุนหมุนเวียนธุรกิจ
KTC ออกหุ้นกู้ 1.5 พันลบ.ชูดอกเบี้ย 2.90% ขายสถาบัน 30 ก.ค. เพื่อนำเงินไปชำระหนี้-ทุนหมุนเวียนธุรกิจ
23 ก.ค. 2564

บริษัท บัตรกรุงไทย จำกัด (มหาชน) หรือ KTC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 4/2564 มูลค่าไม่เกิน 1,500 ล้านบาท แบ่งเป็น 2 ชุดดังนี้
ชุดที่ 1 เสนอขายไม่เกิน 1,000 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ยคงที่ 1.22% ต่อปี ชำระดอกเบี้ยทุก 6 เดือน ตลอดอายุหุ้นกู้
ชุดที่ 2 เสนอขายไม่เกิน 500 ล้านบาท อายุ 9 ปี 11 เดือน 30 วัน ครบกำหนดไถ่ถอนปี 2574 อัตราดอกเบี้ยคงที่ 2.90% ต่อปี ชำระดอกเบี้ยทุก 6 เดือนตลอดอายุหุ้นกู้
บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน ในวันที่ 30 ก.ค.64 โดยหุ้นกู้ชุดที่ 1 จัดจำหน่ายผ่านธนาคารซีไอเอ็มบี ไทย และหุ้นกู้ชุดที่ 2 ผ่านธนาคารทหารไทยธนชาต
โดยบริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ “AA-” แนวโน้ม “คงที่” เมื่อวันที่ 2 เม.ย.64
บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้ ไปชำระคืนหนี้ และ/หรือเงินทุนหมุนเวียน ภายในเดือน ส.ค. 64
 